**Ca un hohot de râs cu tălpile goale**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*pe scena unde nu-s\*

povestea lumii galopează stihinic erodează valvele timpului

habotnic povestea proprie ne strange în menghină coasta albă a veșniciei s-a închis

peste suliță în orb se tastează claviatura nu se vrea să se vrea

de la tribună țipăm cât de vast ne e spațiul în care încap toate galaxiile lumii

tropotim somnambuli pe gaica destinului nu se încheie nimic

desenează orbită de ceruri silaba codată de noi tatuajul de zeu

l-am șters cu arginți

blestem să se năruie-n sine am zis și-am parafat

litera de lege n-are decât să-și producă seismele sunt gata și cina

s-o împart cu voi toți

dau cep arterelor mele carafele se-ntorc pline pe masa unde

inima mea bine prăjită se-mparte în cuburi ventuze de guri sorb absorb

văzduhurile cu fluturi și vulturi ce-mi împănau grațios plămânul de zboruri

pereții camerei se estompează sub mecegaiul anotimpului perpetuu

semințele se umflă de gol mai adânc mai rapid mai rotund

întotdeauna este un mai care schimbă jocurile

culoarea începe să ardă punțile șubrede

întorci fața în tine (poate eu)

râsul (ce mai râs doamne)

îmi sare în ceafă